21. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/104353 της 27 Φεβρ./9 Μαρτ.  1964 (ΦΕΚ Β΄ 85) Περί χορηγήσεως ερασιτεχνικής αδείας οδηγού εις αναπήρους ιδιοκτήτας φορτηγού αυτοκινήτου1/2 τόννου. Έχοντες υπ’ όψιν: 1.Τας διατάξεις του άρθρ. 3 του Ν.Δ. 641/48 «περί χορηγήσεως αδειών οδηγών αυτοκινήτων κλπ.», ως συνεπληρώθη και ετροποποιήθη υπό του άρθρ. 1 του Ν.Δ. 2759/54 «περί τροποποιήσεως και καταργήσεως διατάξεων τινών «περί χορηγήσεως αδειών οδηγών αυτοκινήτων». 2.Τας διατάξεις του άρθρ. 7 παρ. 5 του Ν.Δ. 86/1946 «περί αναθεωρήσεως των κατά τον Α.Ν. 1086/46 εκδοθεισών αποφάσεων διαθέσεως αυτοκινήτων κλπ.». 3.Την υπ’ αριθ. 1543/20.1.64 αναφοράν της Επιθεωρήσεως Συγκοινωνιών Θεσσαλονίκης, περί αιτουμένης υπό αναπήρου ερασιτεχνικής αδείας οδηγήσεως του ιδιοκτήτου του φορτηγού αυτοκινήτου ωφελίμου φορτίου 1/2 τόννου ειδικώς διασκευασμένου αποφασίζομεν: Εγκρίνομεν όπως χορηγείται ειδική ερασιτεχνική άδεια οδηγού αυτοκινήτου εις αναπήρους ιδιοκτήτας φορτηγού αυτοκινήτου ωφελίμου φορτίου μέχρις 1/2 τόννου καταλλήλως διασκευασμένου, εφ’ όσον ούτοι εκρίθησαν ικανοί υπό της αρμοδίας Υγειονομικής Επιτροπής Οδηγών Αυτοκινήτων δι’ οδήγησιν αναπηρικού αυτοκινήτου, ως και της εκ Μηχανικών Επιτροπής του καθ’ ημάς Υπουργείου. Δια της υπ’ αριθ. 195551 της 27 Νοεμ./9 Δεκ. 1965 αποφ. Υπ. Συγκοινωνιών (ΦΕΚ Β΄ 822) τροποποιητικής της ανωτέρω, ενεκρίθη η χορήγησις ειδικής ερασιτεχνικής αδείας οδηγού αυτ/του εις αναπήρους ιδιοκτήτας φορτηγού αυτ/του ωφελίμου φορτίου μέχρις 1 τόννου υπό τας αυτάς, ως και ανωτέρω, προϋποθέσεις. 